السلام عليكم. بسم الله والحمد لله والصلاة والسلام على رسول الله. في البخاري ومسلم عن ابي هريرة رضي الله عنه قال قال رسول الله صلى الله عليه وسلم اعقبون فيكم ملائكة بالليل وملائكة بالنهار. يتعاقبون يعني زي ورديات زي مناوبة. يتعاقبون فيكم ملائكة
وملائكة بالنهار ويجتمعون في صلاة الفجر وصلاة العصر. فالملايكة بتشهد الصلاة بتجتمع في صلاة الفجر وصلاة العصر ثم يعرج الذين باتوا فيكم. ملايكة اللي جه الوقت ان هم يطلعوا كانوا بايتين. وبعدين بعد صلاة الفجر الملايكة بتعرج يعني تصعد
الى السماء فيسألهم ربهم وهو اعلم بهم كيف تركتم عبادي؟ الله سبحانه وتعالى اعلم بحال العباد. ولكن بيسأل الملائكة ليظهر شرف هؤلاء. يعني علشان ربنا يبين لنا قد ايه الناس اللي بتصلي الفجر وبتصلي العصر في جماعة في المسجد ان دول لهم شرف ان دول لهم مكانة
ربنا بيسأل الملايكة علشان يقولوا له ان هم كانوا بيصلوا. فيسألهم ربهم وهو اعلم بهم سبحانه وتعالى. كيف تركتم عبادي؟ فيقولون تركناهم وهم يصلون واتيناهم وهم يصلون. ده شرف عظيم ان يوميا كده الملايكة بتشهد للانسان المؤمن عند ربنا
الله سبحانه وتعالى ان هو كان على طاعة. يعني وقت الفجر وقت يقسم فيه الرزق. يعني وقت تقسيم الارزاق بعد الفجر ووقت العصر بعد العصر في نهاية اليوم وقت رفع الاعمال. ففي الوقت ان الرزق كان بيقسم الانسان ده كان حاضر كان في طاعة كان بيصلي الفجر. جو برد
الناس عندها شغل وجامعة آآ لكن الله سبحانه وتعالى فضله وطاعة ربنا ثواب ربنا سبحانه وتعالى اعظم من من اي حاجة في الدنيا. الله اكبر الله اكبر الصلاة خير من النوم. النداء ده اعظم من اي حاجة في
الدنيا. النبي عليه الصلاة والسلام قال ركعتا الفجر خير من الدنيا وما فيها. يعني اي حاجة في الدنيا عندنا الجامعة والمدرسة الشغل الناس اصحى الصبح بدري بتروح شغلها وبتروح جامعتها وبتروح المدارس وتلاقي الساعة سبعة ونص الناس منتشرة في الشوارع. لكن قليل مننا اللي بيحافز على الفجر قليل
اللي بيداوم على صلاة الفجر في جماعة. فالنبي عليه الصلاة والسلام بيقول لنا ان ركعتا الفجر اللي هي السنة اللي قبل الفجر ركعتا الفجر خير من الدنيا وما فيها. احسن
من اي حاجة في الدنيا من الدنيا كلها. فالنبي عليه الصلاة والسلام بيقول لنا ان في ملايكة بتحضر الصلاة دي. بتحضر صلاة الفجر. يتعاقبون فيكم ملائكة بالليل وملائكة بالنهار ويجتمعون في صلاة الفجر وصلاة العصر. الملايكة بتحضر الصلاة. ثم يعرج الذين باتوا فيكم فيسألوا
ربهم وهو اعلم بهم كيف تركتم عبادي؟ فيقولون تركناهم وهم يصلون واتيناهم وهم يصلون آآ آآ شرف للانسان المؤمن ان ربنا سبحانه وتعالى آآ يسأل عنه الملائكة يوميا والملائكة تشهد للانسان ده
وان هو في وقت تقسيم الرزق كان على طاعة. فربنا سبحانه وتعالى يبارك له في الرزق. ان في وقت رافع الاعمال بعد العصر في نهاية اليوم ان هو كان على طاعة في صلاة
جماعة ان الملايكة بتحبه الملايكة عارفاه الملايكة بتذكر آآ العبد ده يوميا لربنا سبحانه وتعالى معروف في السماء. في المقابل فيه ناس كتير بتبقى في في الوقت ده اما ان هو نايم في وقت الفجر او في وقت العصر مشغول في الشغل
وقلنا قبل كده ان صلاة الفجر وصلاة العصر هي صلاة خاصة فيها خصوصية. النبي عليه الصلاة والسلام قال من صلى البردين دخل الجنة الفجر والعصر. وقال صلى الله عليه وسلم لن يلج النار احد صلى قبل طلوع الشمس وقبل غروبها. الفجر والعصر. وتارك صلاة
العصر النبي عليه الصلاة والسلام قال من ترك صلاة العصر فقد حبط عمله او كما قال صلى الله عليه وسلم فعايزين ان احنا عارفين ان اه النوم في الشتا حلو. واه الفجر بقى متأخر. واحنا عندنا جامعة
وعندنا شغل لكن والله ما فيش حاجة هتنفعنا في القبر وفي الاخرة الا الصلاة. آآ اول ما يحاسب به العبد اول حاجة انسان يتسأل عنها مش هيتسأل انت اخبار الشغل عندك ايه؟ ولو احنا فعلا بنسعى لتحصيل الرزق وطلب الرزق فاللي بيرزقنا ربنا سبحانه وتعالى
الرزاق هو الله سبحانه وتعالى هو اللي امرك ان انت آآ قال تعالى فامشوا في مناكبها وكلوا من رزقه. هو اللي امرك تاخد بالاسباب وتسعى وتشتغل وتأكل من هو هو اللي قال لك قم صل. احترم مواعيد الصلاة. قال تعالى فويل للمصلين الذين هم عن صلاتهم ساهون. يؤخرون الصلاة
عن وقتها بغير عذر. ومن اسباب عذاب القبر نسأل الله العفو والعافية. ربنا يا رب آآ يعني يجعل قبورنا آآ ايمن من اسباب عذاب القبر الانسان ينام عن الصلاة المكتوبة. ان هو ينام يضيع الصلاة. ينام لحد لما يصبح حتى لما النبي عليه الصلاة
والسلام آآ ذكر آآ عنده رجل آآ نام حتى اصبح يعني ما صلاش فضل نايم بالليل ولا صلى قيام ليل ولا صلى فجر ولا اي حاجة فضل نايم لحد الصبح. فقال صلى الله عليه وسلم ذاك رجل بال الشيطان في اذنيه. كما قال صلى الله عليه وسلم. فعايزين ايه
عايزين نشد حيلنا نداوم على صلاة الفجر ناخد بالاسباب نام بدري آآ ازبط المنبه بتاعك اتفق مع حد ان هو يرن عليك ويصحيك اجتهد ان انت لما تصحى تصحي الناس اه اه اكثر من ذكر الله سبحانه وتعالى والاستغفار تنام على طهارة تنام على وضوء. اه
مهم جدا الانسان يتخفف كل ما انت بتتخفف من الذنوب والمعاصي كل ما ربنا سبحانه وتعالى بيعينك على الطاعة وبييسر لك دعاء ان ربنا ييسرها لك ويوفقك ايه ايه منها كمان ان انت تعظم صلاة الفجر في قلبك. قال تعالى ذلك ومن يعظم شعائر الله فانها من
تقوى القلوب. لما انت بتعزم الصلاة في قلبك لما تسمع المنبه ولا لما تبقى سامع حد بيرن عليك انت معزمها في قلبك وانت نايم. انت فعلا صادق ونفسك فربنا سبحانه وتعالى بيعينك وبيوفقك. فربنا يا رب يعينا على الصلاة ويتقبل منا ومنكم جزاكم الله خيرا. آآ سبحانك اللهم وبحمدك اشهد
اشهد ان لا اله الا انت استغفرك واتوب اليك والحمد لله رب العالمين